Liu Xongas

Liu Xongas (piln. vard. Xux Liu Kong Mu Xongas, pagal vakarus Karoso) buvo labai gerbiamas kovos menų meistras iš Kinijos. Jo laimėjimai bei pasiekimai atnešė daug garbės bei šlovės Kinijos Imperijai, jis taipogi buvo vienas iš vyriausybės šulų.

Ankstyvas gyvenimas
Liu Xongo gyvenimas nebuvo rožėmis klotas, kaip kad daugumos ano meto Kinijos žmonių. Tais laikais Kinija labai įžūliai ir atkakliai plėtė savo ribas dėl gyventojų gausos, o tokie žmonės kaip Liu, buvo labai engiami, nemėgiami, buvo net išgarsėjusi frazė: „Ei tu, xungonkange, kas tavo tėvai? Irgi kokie xungonkangai?!“ (vėliau pasigirsdavo juokų pliūpsnis). Liu nuolatos patirdavo patyčias ir jam tai buvo gana įprasta. Deja, jis patyrė ir nemažai išpuolių, ypač paauglystėje. Dėl to jis turėjo net kelis randus (pvz. nudeginimo). Neapkentęs, dar būdamas maždaug 14-15 metų, jis pradėjo mokytis kovos menų, kad išmoktų gyventi bei galėtų išlikti tokiame baisiame pasaulyje; jo manymu tai buvo vienintelė išeitis.

Pradėjus mokytis, Xongo gyvenimas radikaliai pasikeitė. Dar jam nė nesulaukus pilnametystės, jo jau buvo bijoma kaip „Suktojo Maitvanagio“ - tokia pravardė jam šiaip ne taip pritiko. Deja, tai dar nereiškia, kad Xongo visi bijojo ir niekas jo nebepuolė, anaiptol. Kartais jis patirdavo kokių nors išpuolių, bet su visais jais susitvarkydavo.